Mustis

Mustis (oik. Øyvind Johan Mustaparta, s. 10. syyskuuta 1979) on norjalainen kosketinsoittaja. Mustis tunnetaan parhaiten norjalaisen sinfonisen black metal -yhtyeen Dimmu Borgirin kosketinsoittajana vuosina 1998–2009.

Dimmu Borgir
Mustis liittyi Dimmu Borgiriin vuonna 1998. Hän ja yhtyeen laulaja Shagrath olivat ystäviä jo ennen kuin Mustis liittyi yhtyeeseen. Mustis loi tunnelmaa yhtyeen musiikkiin melodisilla kosketinosuuksilla. Tämän voi havaita esimerkiksi "Progenies of the Great Apocalypse" -kappaleesta albumilta Death Cult Armageddon. Hänen ensimmäinen live-esiintymisensä oli Dynamo Open Air -festivaalilla kesällä 1998. 

Syksyllä 2009 Mustis erotettiin Dimmu Borgirista samaan aikaan basisti ICS Vortexin kanssa.

Mustiksen sukunimi Mustaparta on suomea. Hänen siskonsa on muotibloggaaja Hanneli Mustaparta.

Norjalaiset metallimusiikin kosketinsoittajat
Norjalaiset black metal -muusikot
Dimmu Borgirin jäsenet
Vuonna 1979 syntyneet
Elävät henkilöt